3721 aktiewe gebruikers
Antwoorde van 18-11-2019 (vlak 2)
Die deelnemers op vlak 2 het die toets van 18-11-2019 só ingevul:
Die minister van polisie is bekommerd oor die vlaag van misdaad wat die land teister.
Wat is die woordsoort van "vlaag" in bostaande sin?
’n Selfstandige naamwoord verwys na ’n persoon, plek of saak. ’n Mens kan dit gewoonlik uitken deurdat ’n mens ’n lidwoord (“’n” of “die”) voor die woord kan sit en dat dit 'n meervoudsvorm het. Byvoorbeeld, "vlaag - die vlaag - vlae".
Die ........ het verkies om nie te trou nie.
ou jong kêrel
Byvoeglike naamwoorde (soos "ou" of "jong") word gewoonlik los van selfstandige naamwoorde (soos "kêrel") geskryf. Wanneer betekenisverdigting egter plaasgevind het (dit wil sê as die begrip ŉ spesifieke betekenis kry), vorm die twee begrippe ŉ eenheid en word hulle vas geskryf.
Sien ook die bladsy Betekenisverdigting.
Die atlete wat aan vanjaar se wedloop deelneem, is ........ as verlede jaar s'n.
Trappe van vergelyking volg gewoonlik ’n gevestigde patroon: Daar is die stellende trap, byvoorbeeld “lenig”, die vergrotende trap, byvoorbeeld “leniger” en die oortreffende trap, byvoorbeeld “die lenigste”.
Sien ook die bladsy Trappe van vergelyking.
Idioom: Iets sal jou ........ bekom.
Die idioom "iets sal jou suur bekom", beteken 'jy sal vir iets moet boet'.